Visit Ål

Foredrag og sykkeltur med Teresie Hommersand
2025-08-29 18:00 - 2025-08-30 14:00 (Europe/Oslo) | Ål bibliotek, Myren 40, Ål, 3570
Del 1: Foredrag – Fra Cape Town til Norge på to hjul
Etter seks år i Cape Town bestemte Teresie Hommersand seg for å sykle hjem, 25 000 km gjennom 26 land. En reise som skulle ta fire år og føre henne gjennom alt fra stekende 50 °C til bitende -30 °C. Hvorfor? For klimaets skyld, og for å vise at det finnes andre måter å reise på.
Foredraget er en sterk og inspirerende fortelling om mot, menneskemøter, nytenking og natur. Teresie deler erfaringer fra en reise der det viktigste ikke var kilometerne, men kjærligheten og fellesskapet hun møtte underveis. Hun viser at en klimavennlig livsstil ikke handler om å gi avkall, men om muligheter og eventyr.
Når: kl. 18:00, 29.augustSted: Foajéscenen, Ål kulturhusGratis inngang, men husk å hente billett via eBillett eller i kulturhusskranken for å sikre plass.Arrangører: Ål bibliotek og Ål frivilligsentral
Del 2: Sykkeltur i nærmiljøet
Bli med Teresie og lokalmiljøet på en felles sykkeltur i vakre omgivelser! Vi starter utenfor hovedinngangen til Ål kulturhus og sykler i rolig tempo via Satakroken camping og Sulutjern. Underveis blir det flere stopp med små kulturelle innslag.
Varighet: ca. 2 timerOppmøte: Hovedinngangen til Ål kulturhusTa med matpakke og drikkeHar du ikke egen sykkel? Du kan låne hos BUA (begrenset antall – vær ute i god tid).Gratis – ingen påmeldingArrangører: Ål bibliotek og Ål frivilligsentral
